
 INFORMACIJA ASMENIMS IR ŠEIMOMS, PAGEIDAUJANTIEMS PASINAUDOTI BŪSTO NUOMOS MOKESČIO DALIES KOMPENSACIJA

1. Parama būstui išsinuomoti teikiama vadovaujantis Lietuvos Respublikos paramos būstui įsigyti ar išsinuomoti įstatymu (toliau – Įstatymas) ir Būsto nuomos ar išperkamosios būsto nuomos mokesčio dalies kompensacijos mokėjimo ir permokėtos kompensacijos grąžinimo tvarkos aprašu (toliau – Aprašas), patvirtintu Šakių rajono savivaldybės tarybos 2019 m. gruodžio 20 d. sprendimu Nr. T-379 „Dėl būsto nuomos ar išperkamosios būsto nuomos mokesčio dalies kompensacijos mokėjimo ir permokėtos kompensacijos grąžinimo tvarkos aprašo patvirtinimo“ (su vėlesniais rajono savivaldybės tarybos 2020 m. birželio 19 d. sprendimo Nr. T-218, 2024 m. kovo 15 d. sprendimo Nr. T-71 ir 2024 m. liepos 26 d. sprendimo Nr. T-290 pakeitimais).
2. Asmenys (jei kreipiasi šeima, vienas iš pilnamečių šeimos narių) dėl būsto nuomos mokesčio dalies kompensacijos gavimo, Prašymų suteikti paramą būstui įsigyti ar išsinuomoti nagrinėjimo tvarkos aprašu, patvirtintu Lietuvos Respublikos socialinės apsaugos ir darbo ministro 2015 m. balandžio 10 d. įsakymu Nr. A1-195 „Dėl prašymų suteikti paramą būstui įsigyti ar išsinuomoti nagrinėjimo tvarkos aprašo patvirtinimo“, nustatyta tvarka su prašymu skirti būsto nuomos mokesčio dalies kompensaciją (toliau – Prašymas) kreipiasi į Šakių rajono savivaldybės administracijos direktorių. Kartu su prašymu pateikiami dokumentai, reikalingi teisei į paramą būstui išsinuomoti nustatyti.
3. Teisę į būsto nuomos mokesčio dalies kompensaciją (Įstatymo 10 straipsnis) turi asmenys ir šeimos Lietuvos Respublikos gyvenamosios vietos deklaravimo įstatyme nustatyta tvarka deklaravusiems gyvenamąją vietą arba įtrauktiems į gyvenamosios vietos nedeklaravusių asmenų apskaitą, ir:
3.1. Gyventojų turto deklaravimo įstatyme nustatyta tvarka deklaravo turtą ir gautas pajamas (t. y. užpildė ir Valstybinei mokesčių inspekcijai pateikė Metinę gyventojo (šeimos) turto deklaraciją FR0001 formą, kurios pareigybės kodas 805); deklaruoto turto vertė ir pajamos, kurios vadovaujantis Piniginės socialinės paramos nepasiturintiems gyventojams įstatymo 17 straipsniu, įskaitomos į asmens ar šeimos gaunamas pajamas, neviršija šių dydžių (valstybės remiamų pajamų (VRP) dydis – 233 Eur):

	
	
	
	Eur

	1.
	1-o asmens be šeimos
	Pajamos -51 VRP
Turtas-56 VRP
	11 883

	
	
	
	13 048

	
	
	
	

	2.
	2-jų asmenų šeimos
	Pajamos - 106 VRP
	24 698

	
	
	Turtas – 112 VRP
	26 096

	
	
	
	

	3.
	3-jų asmenų šeimos
	Pajamos -106 VRP
	24 698

	
	
	Turtas – 112 VRP
	26 096

	
	
	
	

	4.
	4-ių asmenų šeimos
	Pajamos – 124 VRP
	28 892

	
	
	Turtas – 224 VRP
	52 192

	
	
	
	

	5.
	5-ių asmenų šeimos
	Pajamos – 155 VRP
	36 115

	
	
	Turtas – 280 VRP
	65 240

	
	
	
	

	6.
	6-ių asmenų šeimos
	Pajamos – 186 VRP
	43 338

	
	
	Turtas – 336 VRP
	78 288

	
	
	
	

	7.
	7-ių asmenų šeimos 
	Pajamos – 217 VRP
	50 561

	
	
	Turtas – 392 VRP
	91 336



Nustatant asmenų ir šeimų teisę į paramą būstui išsinuomoti, skaičiuojamos asmenų ir šeimų grynosios pajamos, gautos iš bendros gautų pajamų sumos atskaičius gyventojų pajamų mokestį, valstybinio socialinio draudimo, privalomojo sveikatos draudimo įmokas ir pinigines lėšas vaikui (įvaikiui) išlaikyti (alimentus) iš jas mokančio asmens pajamų. Asmenų ir šeimų pajamos, gautos pagal individualios veiklos vykdymo pažymą, skaičiuojamos atskaičius leidžiamus atskaitymus. 
3.2. neturi Lietuvos Respublikos teritorijoje nuosavybės teise būsto arba nuosavybės teise turimas būstas, Nekilnojamojo turto kadastro duomenimis, yra fiziškai nusidėvėjęs daugiau kaip 60 procentų, arba nuosavybės teise turimo būsto naudingasis plotas (visų Lietuvos Respublikoje nuosavybės teise turimų būstų naudingųjų plotų suma), tenkantis (tenkanti) vienam asmeniui ar šeimos nariui, yra mažesnis (mažesnė) kaip 10 arba 14 kvadratinių metrų, jeigu šeimoje yra neįgalusis arba asmuo, sergantis sunkia lėtinės ligos, įrašytos į Lietuvos Respublikos Vyriausybės ar jos įgaliotos institucijos patvirtintą sąrašą, forma;
3.3. pagal Civiliniame kodekse nustatytas sąlygas ne trumpiau kaip vieniems metams yra sudarę būsto nuomos sutartį, pagal kurią išsinuomoja fiziniams asmenims (išskyrus asmens ar šeimos narių artimuosius giminaičius) (t. y. tėvus, vaikus, senelius, vaikaičius, brolius, seseris)  ar juridiniams asmenims (išskyrus savivaldybei priklausantį būstą, švietimo įstaigų, mokslo ir studijų institucijų nuomojamus nuosavybės, patikėjimo, panaudos ar kita teise valdomus bendrabučius) priklausantį būstą, esantį savivaldybės, kurioje asmuo ar šeima yra deklaravę savo gyvenamąją vietą, o jeigu deklaruotos gyvenamosios vietos neturi, - savivaldybės, kurioje yra įtrauktas į gyvenamosios vietos nedeklaravusių asmenų apskaitą, teritorijoje. Būsto nuomos sutartis privalo būti įregistruota Lietuvos Respublikos nekilnojamojo turto registre. 
Pažymą apie artimo giminystės ryšio tarp nuomininko ir nuomotojo nebuvimą išduoda VĮ Registrų centras. Teikiant prašymą dėl šios pažymos išdavimo, reikalingas nuomotojo sutikimas dėl giminystės ryšio tikrinimo. Šis reikalavimas negalioja juridiniams asmenims.
3.4. jeigu būsto nuomos sutartyje nurodytas būsto nuomos mokesčio dydis per mėnesį neviršija vidutiniškai per mėnesį asmeniui ar šeimai tenkančių pajamų, netaikant Piniginės socialinės paramos nepasiturintiems gyventojams įstatymo 17 straipsnio 1 dalyje nurodytų išimčių dėl neįskaitomų pajamų. Vidutiniškai per mėnesį asmeniui ar šeimai tenkančios pajamos, nevertinant pagal Įstatymą mokamos būsto nuomos ar išperkamosios būsto nuomos mokesčio dalies kompensacijos, apskaičiuojamos pagal Įstatymo 10 straipsnio 1 dalies 1 punkte nustatyta tvarka deklaruotas pajamas arba pagal asmens ar šeimos pateiktus duomenis apie praėjusius 6 mėnesių asmens ar šeimos pajamas, gautas iki kreipimosi dėl paramos būstui išsinuomoti, jeigu vidutiniškai per mėnesį asmeniui ar šeimai tenkančios pajamos, apskaičiuotos pagal deklaruotas pajamas, yra mažesnės nei būsto nuomos sutartyje nurodytas būsto nuomos mokesčio dydis per mėnesį.   
4. Būsto nuomos mokesčio dalies kompensacija nebus mokama asmens ar šeimos, kurie:
4.1. išsinuomojo būstą, kurio būsto nuomos sutartyje nurodytas būsto nuomos mokesčio dydis per mėnesį viršija vidutiniškai per mėnesį asmeniui ar šeimai tenkančių pajamų (tiek pagal deklaruotas pajamas, tiek pagal asmeniui ar šeimai praėjusių 6 mėnesių pajamas, gautas iki kreipimosi dėl kompensacijos). Šis reikalavimas nėra taikomas iki 24 metų nedirbančiam asmeniui, kuris mokosi bendrojo ugdymo mokykloje, profesinio mokymo įstaigoje ar aukštojoje mokykloje, mokslo ar studijų tikslais pakeitė nuolatinę gyvenamąją vietą į gyvenamąją vietą kitoje savivaldybėje;
4.2. išsinuomojo būstą, priklausantį jų ar jų šeimos narių artimiesiems giminaičiams (tėvams, vaikams, seneliams, vaikaičiams, broliams, seserims);
4.3. išsinuomojo švietimo įstaigų, mokslo ir studijų institucijų nuomojamus nuosavybės, patikėjimo, panaudos ar kita teise valdomus bendrabučius,
5. Būsto nuomos mokesčio dalies kompensacijos dydis (toliau – Kompensacijos dydis) apskaičiuojamas:
5.1. iš būsto nuomos sutartyje nurodyto būsto nuomos mokesčio dydžio atimant 30 procentų būsto nuomos sutartyje nurodyto būsto nuomos mokesčio dalį, kurią apmoka asmuo ar šeima savo lėšomis. Kompensacijos dydis negali būti didesnis kaip 1 VRP dydžio (t. y. 233 Eur) vienam asmeniui ir 1 VRP x (1 + 0,2 x n) (kur n – šeimos narių skaičius) šeimoms;
5.2. ne vyresniems kaip 24 metų, nedirbantiems asmeniui, kuris mokosi – iš būsto nuomos sutartyje nurodyto būsto nuomos mokesčio dydžio atimant mokslo ar studijų institucijos išduotoje pažymoje nurodytą vidutinio apgyvendinimo mokslo ar studijų institucijos bendrabutyje mokesčio asmeniui per mėnesį dydį. Kompensacijos dydis negali viršyti 0,5 VRP dydžio.
6. Asmenys, įrašyti į Asmenų ir šeimų, turinčių teisę į socialinio būsto nuomą, sąrašą ir gaunantys būsto nuomos mokesčio dalies kompensaciją, neišbraukiami iš Asmenų ir šeimų, turinčių teisę į socialinio būsto nuomą, sąrašo.
7. Būsto nuomos mokesčio dalies kompensacija mokama už laikotarpį nuo būsto nuomos sutarties sudarymo dienos, bet ne anksčiau kaip nuo asmens ar šeimos kreipimosi dėl būsto nuomos mokesčio dalies kompensacijos.
[bookmark: r18]7. Asmenys ir šeimos, gaunantys paramą būstui išsinuomoti, privalo:
7.1. pateikti visą teisingą informaciją, įrodančią teisę gauti paramą būstui išsinuomoti;
7.2. iki einamųjų metų vasario 1 dienos rajono savivaldybės administracijos direktoriui kartu su prašymu atnaujinti būsto nuomos mokesčio dalies kompensacijos mokėjimą pateikti praėjusių kalendorinių metų turto (įskaitant gautas pajamas) deklaraciją, dokumentus, įrodančius vykdomus atsiskaitymus už būsto nuomą ar išperkamąją būsto nuomą ir vykdomus atsiskaitymus už komunalinius ir administravimo mokesčius, jeigu komunalinių ir administravimo mokesčių mokėjimo prievolė kompensacijos gavėjui yra numatyta būsto nuomos sutartyje; 
7.3. per mėnesį nuo deklaruotos gyvenamosios vietos pakeitimo, būsto įsigijimo, materialinės padėties pasikeitimo, kuris lemia Lietuvos Respublikos paramos būstui įsigyti ar išsinuomoti įstatyme nustatytų pajamų ir turto dydžių, pagal kuriuos nustatoma teisė į paramą būstui išsinuomoti, viršijimą, būsto nuomos sutarties pasibaigimo arba teisės į būsto nuomos mokesčio dalies kompensaciją praradimo dienos informuoti apie tai savivaldybės administraciją. Taip pat informuoti savivaldybės administraciją apie šeimos sudėties, kontaktinės informacijos (adreso, telefono numerio, elektroninio pašto) pasikeitimus.
Informaciją teikia Šakių rajono savivaldybės administracijos Biudžeto, turto ir strateginio planavimo skyrius (Šakiai, Bažnyčios g. 4, 200 kab., tel. +370 345 66 108, sonata.gruzdaitiene@sakiai.lt). 
